“กทม.” แจ้งด่วน! คนไปตลาดกุ้ง สมุทรสาคร ตั้งแต่ 1 ธ.ค. เช็คความเสี่ยง รับมือ “โควิด”
"กทม." แจ้งด่วน! คนไปตลาดกุ้ง สมุทรสาคร ตั้งแต่ 1 ธ.ค. เช็คความเสี่ยง รับมือ "โควิด" 
"กทม." แจ้งด่วน! คนไปตลาดกุ้ง สมุทรสาคร ตั้งแต่ 1 ธ.ค. เช็คความเสี่ยง รับมือ "โควิด"
12 มิ.ย. 2564

กรุงเทพมหานคร (กทม.)ออกประกาศจากการแถลงข่าวสถานการณ์โควิด-19 จังหวัดสมุทรสาคร พบผู้ติดเชื้อ 548 ราย จากตลาดกลางกุ้ง และในพื้นที่ จ.สมุทรสาครนั้น กทม. ขอความร่วมมือ
1.ผู้ที่อาศัยอยู่ในกทมและมีประวัติเดินทางไปยังตลาดกลางกุ้ง จ. สมุทรสาคร ในช่วงวันที่ 1 ธ.ค. เป็นต้นมา ขอให้ประเมินความเสี่ยง สัมผัสกับผู้ติดเชื้อ ที่เว็บไซต์ http://bkkcovid19.bangkok.go.th/ หากประเมินพบว่า เป็นผู้ที่มีความเสี่ยง เจ้าหน้าที่ผู้เชี่ยวชาญจะติดต่อไปสอบสวนโรคทันที
หรือหากสงสัยสามารถติดต่อได้ที่สายด่วนสำนักอนามัย โทร 022457597 , 0943860051 และหากต้องการขอรับการตรวจโควิด-19 สามารถเข้ารับการตรวจได้ทุก รพ. พร้อมแจ้งประวัติเสี่ยง
2.ผู้ที่อยู่อาศัยในกทม. รวมถึงช่วยให้ลูกจ้างและพนักงานโดยเฉพาะชาวต่างชาติ ใช้เว็บไซต์ http://bkkcovid19.bangkok.go.th/ เพื่อประเมินความเสี่ยงได้เช่นกัน
3.ขอความร่วมมือให้บริษัท ห้าง ร้าน หน่วยงานเอกชน และภาครัฐ ปฏิบัติตามมาตรการโควิด-19 อย่างเคร่งครัดโดยเฉพาะสถานที่ที่มีการรวมคนจำนวนมาก
หากมีข้อมูลอัปเดต กทม.จะรับแจ้งข้อมูลให้ทราบในทันที
นอกจากนี้มีรายงานข่าว แจ้งว่า พบหญิงอายุ 78 ปี ติดโควิด-19 พักอาศัยย่านประชาชื่น มีประวัติไปซื้ออาหารที่ย่านตลาดมหาชัย ช่วงต้นเดือน ธ.ค.โดยวันที่ 12 ธ.ค. เริ่มแสบจมูก แสบหน้าอก ซื้อยามารับประทานเอง วันที่ 15 ธ.ค. มีอาการปวดศีรษะ ลิ้นรับรสน้อยลง วันที่ 17 ธ.ค.เจ็บคอ มีน้ำมูก หายใจลำบาก วันที่ 17 ธ.ค.ทราบข่าวพบผู้ป่วยที่จ.สมุทรสาครติดเชื่อโควิด-19 วันที่ 18 ธ.ค. เวลา 08.37 น. ไป ตรวจที่โรงพยาบาลเกษมราษฎร์ ประชาชื่น และกลับมารอผลตรวจที่บ้าน โดยเดินทางไปกลับด้วยรถยนต์ส่วนตัว และเวลา 20.30 น. ผลตรวจพบเชื้อ